stanford-oval/wikipedia huggingface dataset:
המפץ הגדול – דמויות
הדמויות הראשיות > ברנדט מריאן רוסטנקובסקי-וולוויץ

ד"ר ברנדט מאריאן רוסטנקובסקי (מליסה ראוש) עבדה בתחילה כמלצרית יחד עם פני במסעדת הצ'יזקייק פקטורי כדי לממן את לימודיה, ולאחר שקיבלה את הדוקטורט שלה במיקרוביולוגיה, עברה לעבוד בחברת תרופות גדולה. בדיחה חוזרת בסדרה היא התייחסות לטיפולה של ברנדט בדגימות ביולוגיות זיהומיות לפני הכנת/אכילת מזון, או מגע גופני עם אנשים. הווארד מבקש מפני שתשדך לו את אחת מחברותיה, והיא מחליטה לשדך לו את ברנדט. בהתחלה הם לא מסתדרים משום שנראה כי אין להם דבר במשותף, אך מאוחר יותר הם מגלים שלשניהם יש אמהות שתלטניות ומתחילים להתחבר. בתחילת הקשר ביניהם מטיל הווארד ספק ברגשותיו לברנדט, משום שציפה למשהו טוב יותר, לדבריו, אך לבסוף הוא מבין שברנדט מייצגת הזדמנות לפתח מערכת יחסים אמיתית שתשרוד, ולכן, באופן אימפולסיבי, הוא מציע לה נישואין. אף על פי שברנדט דוחה את הצעתו הם נשארים ביחד לפרק זמן מסוים, אשר בסופו הם נפרדים משום שברנדט תופסת את הווארד באמצע סייבר סקס עם "הטרולית גלסינדה", במשחק המחשב World of warcraft. (מאוחר יותר התברר שהטרולית הייתה שרת מהאוניברסיטה). בהמשך השניים דנים בבעיותיהם, חוזרים להיות ביחד, ולבסוף מתחתנים. לאחר שהיא והווארד מתחתנים השם שלה משתנה לד״ר ברנדט מאריאן רוסטנקובסקי-וולוויץ.
הדמויות הראשיות > איימי פארה פאולר

ד"ר איימי פארה פאולר (מים ביאליק) היא דוקטור לנוירוביולוגיה (גם בחייה האמיתיים של ביאליק יש לה דוקטורט בנוירוביולוגיה). בתחילה מצטרפת איימי לחבורה על תקן "החברה האפלטונית" של שלדון, ובהמשך הופכת לבת זוגו. הווארד וראג' פותחים לשלדון כרטיס באתר היכרויות ללא ידיעתו, (על ידי מילוי תשובות שהוא היה נותן אילו היה פותח את החשבון בעצמו), ומגלים שהאתר התאים לו את איימי. הם מצליחים לשכנע את שלדון לפגוש אותה, וכשהשניים נפגשים הם מגלים שיש להם תכונות דומות רבות, והתאמה אינטלקטואלית גדולה. פעמים רבות איימי מתוארת כ"מקבילה הנשית של שלדון". בהמשך איימי הופכת, כמו ששלדון מנסח זאת - לבחורה שהיא ידידה שלו, אבל לא "חברה" שלו, אך לאחר זמן קצר הם מסיימים את הידידות ביניהם משום שנקלעו לוויכוח לגבי מהו תחום המחקר הטוב יותר - פיזיקה תאורטית, או נוירוביולוגיה. לאחר פרידתם מתחיל שלדון לפתח התנהגויות מוזרות כתוצאה מגעגועיו לאיימי, (אף על פי שאינו מודה בכך) אך לאחר התערבותה של אמו של שלדון, שגורמת לו (בעזרת פסיכולוגיה הפוכה) להסכים עם איימי, הם משלימים. מלבד היותה מיודדת עם שלדון, מתחברת איימי גם לפני וברנדט. בהתחלה היא מכניסה את עצמה בכוח לחייהן, ובמיוחד לחייה של פני, (אשר אותה היא מגדירה כחברה הטובה ביותר שלה) אך בהמשך הופכות השלוש לחברות טובות. איימי אינה מסתפקת ביחסים אפלטוניים עם שלדון. מאוחר יותר היא גורמת לשלדון להגדיר אותה כבת זוגו. בעונה התשיעית הם מקיימים יחסים אינטימיים בפעם הראשונה ביום הולדתה של איימי, ומאז עושים זאת פעם בשנה ביום הולדתה. בהמשך הם עוברים לגור יחד. בסוף העונה העשירית שלדון מציע נישואין לאיימי ובתחילת העונה האחת עשרה היא מסכימה. בסוף אותה עונה הם מתחתנים. אימה של איימי מוצגת לרוב כשתלטנית, במיוחד בסצנות בהן היא נמצאת יחד עם בעלה.
הופעות קמע

בסדרה יש פרקים רבים בהם מופיעות דמויות קמע, זוהי רשימה חלקית:
צ'ארלי שין: (בעונה השנייה, בפרק "The Griffin Equivalency"): כאשר ראג' מגלה גוף שמימי הוא מאוד מתרגש מזה. בצ'יזקייק פקטורי, ראג' אומר למי שיושב בשולחן הסמוך, "היי, חבר אני הולך להיות בפיפל!"; צ'רלי שין מסתובב, מרים את משקפי השמש שלו ואומר: "כן!? תתקשר אליי כשתגיע לעמוד השער". (באותו זמן, שין כיכב בסדרת הטלוויזיה שני גברים וחצי, שגם היא הופקה על ידי צ'אק לורי).
ג'ורג' סמוט (בעונה השנייה, בפרק "The Terminator Decoupling"): לאחר נסיעה ברכבת לכנס בסן פרנסיסקו, שלדון מציג את מאמרו לחתן פרס נובל בפיזיקה לשנת 2006, ג'ורג' סמוט, ומציע לו לעשות מחקר משותף; סמוט דוחה את הרעיון של שלדון בשאלה "עם כל הכבוד, ד"ר קופר, אתה על קראק?".
סטן לי (בעונה השלישית, "The Excelsior Acquisition"): כאשר שלדון מחמיץ את הופעתו של סטן לי בחנות הקומיקס כי הוא הלך לבית המשפט לתעבורה לאחר שעבר באור אדום בגלל פני, פני מנסה לפצות אותו על ידי זה שהיא לוקחת אותו לבית של לי, ללא הזמנה או הודעה מראש. סטן לי לא מתרשם מהחדירה הבלתי צפויה, ומעיר בציניות "למה אתה לא פשוט בא לראות את המשחק של הלייקרס איתי?" שלדון, שלא מבין את הציניות שבדבריו, ממהר להיכנס לבית. סטן לי כועס עליו ומחליט לתבוע צו מניעה. לאחר מכן שלדון מציג את ה"הקדשה" שלו, על צו הרחקה מסטן לי, ללנרד, הווארד וראג', ומעיר שזה ייראה גדול כשיהיה תלוי ליד צו הרחקה שלו מלנרד נימוי.
סטיב ווזניאק (בעונה הרביעית בפרק "The Cruciferous Vegetable Amplification") ווזניאק סועד במסעדה של פני באותו זמן שהחבר'ה נמצאים שם. הוא מחמיא לשלדון עבור "מכשיר הנוכחות הווירטואלי" שלו (ומשתמש בשם של שלדון עבור המכשיר מבלי לשמוע איך שלדון מכנה אותו) ובתורו שלדון מחמיא לווזניאק ואומר לו שהוא במקום ה-15 ברשימתו של אנשי החזון הטכנולוגי האהובים עליו. כאשר ווזניאק מזייף אכזבה, שלדון מנסה לנחם אותו באומרו שהדירוג הוא שישה מקומות לפני מייסד אפל סטיב ג'ובס.
בריאן גרין (בעונה הרביעית, בפרק "The Herb Garden Germination"): שלדון ואיימי משתתפים באירוע חתימות לספר מדע פופולרי של גרין, "מציאות מוסתרת: יקומים מקבילים וחוקיו העמוקים של הקוסמוס". באירוע, שלדון בהתחלה לועג לגרין בשיחה פרטית עם איימי, ואחר כך גם קם בפומבי כדי ללעוג לגרין, ולשאול אותו למה הוא לא עושה משהו מועיל יותר עם הזמן שלו מאשר לכתוב מדע פופולרי (לאחר מכן שלדון שיקר שהוא התלוצץ).
סטיבן הוקינג (בעונה החמישית, בפרק "The Hawking Excitation"): סטיבן הוקינג מגיע להרצות באוניברסיטה והווארד אחראי לתיקון כיסא הגלגלים שלו. הווארד מעביר להוקינג מאמר פורץ דרך של שלדון, בפגישה ביניהם הוקינג מביע התרשמות מהתאוריה אלא שלרוע המזל היא שגויה מיסודה בשל טעות חישובית בעמוד השני. סטיבן הוקינג מופיע ומוזכר בפרקים רבים בסדרה, באחד מהם אפילו שר יום הולדת שמח לשלדון ביום הולדתו.
ניל דה-גראס טייסון מופיע בכמה פרקים בסדרה (למשל בעונה שתים עשרה, פרק ראשון " The "deGrasse kickin"").
ביל ניי מופיע בעונה שתים עשרה בפרק הראשון " The "deGrasse kickin"" לרגע קצר בסיום העונה.
ביל גייטס מופיע בעונה 11, בפרק 18.
אילון מאסק מופיע בעונה 9, בפרק 9.
פיטר מאק'ניקול(אנ') מופיע בעונה 11, בפרק 20.
מארק המיל מופיע בעונה 11, בפרק 24, בו הוא מחתן את שלדון ואיימי.
קווין סמית, ג'ו מנגנלו, ויליאם שטנר וכרים עבדול-ג'באר משחקים יחד עם ויל וויטון מבוכים ודרקונים בעונה 12, בפרק 16.
שרה מישל גלר מופיעה יחד עם ראג'ש בפרק האחרון של הסדרה.
הערות שוליים

↑  קטע מתוך פרק 15, עונה 8 The Comic Book Store Regeneration הממחיש את הבשורה לפיה גברת דבי וולוויץ מתה.
↑  קרול אן סוזי ("המפץ הגדול") הלכה לעולמה, באתר ynet, 12 בנובמבר 2014
| המפץ הגדול |
| --- | --- | --- |
| דמויות | שלדון קופר • לאונרד הופסטטר • ראג'ש קוטרפאלי • הווארד וולוויץ • פני • המפץ הגדול - דמויות |  |
| שחקנים | ג'ים פרסונס • ג'וני גאלקי • קונאל נייאר • סיימון הלברג • קיילי קווקו • מים ביאליק • מליסה ראוש |  |
| ערכים נוספים | צ'יזקייק פקטורי • המכון הטכנולוגי של קליפורניה • שלדון הצעיר |  |
| פרקים | פיילוט |  |
ג'וני גאלקי (משמאל) וג'ים פרסונס המגלמים בסדרה את לנרד ליקי הופסטטר ושלדון לי קופר
קיילי קווקו המגלמת בסדרה את פני
קונאל נייאר המגלם בסדרה את ראג'ש קוטרפאלי
השחקנית מים ביאליק המגלמת את דמותה של איימי פארה פאולר
השחקן ויל ויטון מגלם בסדרה גרסה אנטגוניסטית של עצמו
Westwood Studios

| --- | --- |


המשרדים הישנים של אולפני וסטווד לפני שנסגרו
 נתונים כלליים
 מייסדים:  לואיס קסל, ברט ספרי 
 תקופת הפעילות:  1985–2003 (כ־18 שנים)
 מיקום המטה:  לאס וגאס, נבדה
 בעלות:  Electronic Arts
 ענפי תעשייה:  משחקי מחשב
 מוצרים עיקריים:  Dune II, Command & Conquer
  
 www.westwood.com
 
Westwood Studios (בעברית: אולפני וסטווד) הייתה חברה לפיתוח משחקי מחשב ששכנה בלאס וגאס, נבדה. החברה נוסדה על ידי ברט ספרי ולואיס קאסל בשנת 1985 בשם Westwood Associate, ושינתה את שמה לאחר איחוד עם חברת Virgin Interactive בשנת 1992. החברה נרכשה מ-Virgin Interactive בשנת 1998 על ידי Electronic Arts, בסכום של כ-122 מיליון דולר, ונסגרה בשנת 2003.
בתחילת דרכה החברה עסקה בהסת משחקים שעבודו על מחשבים מבוססי bit-8 למחשבים מתקדמים מבוססי bit-16 כמו קומודור אמיגה וכו'. במסגרת זו היא עשתה מספר הסבות לחברת Epyx לרבות הסדרה המצליח שלה "משחקי קליפורניה".
Westwood Studios ידועים בעיקר בפיתוח משחקי אסטרטגיה בזמן אמת, משחקי הרפתקה ומשחקי תפקידים. האולפנים נכנסו לספר השיאים של גינס, כאשר נמכרו יותר מ-10 מיליון עותקים של Command & Conquer ברחבי העולם. Electronic Arts ממשיכה לפתח משחקים המבוססים על סדרת Command & Conquer של Westwood. העובד האחרון של האולפנים הפסיק לעבוד ב-EA לאחר הוצאת המשחק Command & Conquer: Generals בשנת 2003.
הערות שוליים

↑  Electronic Arts buys Westwood Studios, באתר CNN Money, ‏ 17.8.1998.
↑  Electronic Arts Buys Westwood, באתר IGN, ‏17.8.1998.
↑  Westwood Studios באתר games.co.il.
| Electronic Arts |
| --- | --- | --- |
| עובדים | עובדים |  |
| בכירים | טריפ האווקינס (מייסד), לארי פרובסט • פטר מור • ויל רייט • ג'ו יברה |  |
| חברות בת | חברות בת |  |
| חברות בת נוכחיות | BioWare ‏ • Criterion Games ‏ • EA Black Box ‏ • EA Brazil ‏ • EA Canada ‏ • EA Casual Entertainment ‏ • EA China ‏ • EA Deutschland ‏ • EA Digital Illusions CE ‏ • EA France ‏ • EA Freestyle ‏ • EA India ‏ • EA Korea ‏ • DICE Los Angeles ‏ • EA Romania ‏ • EA Russia ‏ • EA Mobile ‏ • EA Montreal ‏ • EA North Carolina ‏ • EA Phenomic ‏ • EA Philippines ‏ • EA Salt Lake ‏ • EA Singapore ‏ • EA Sports ‏ • EA Tiburon ‏ • Easy Studios ‏ • European Integration Studio ‏ • Maxis ‏ • Mythic Entertainment ‏ • North American Testing Center ‏ • Playfish ‏ • PopCap Games ‏ • Visceral Games |  |
| חברות בת שנסגרו | Bullfrog Productions ‏ • DICE Canada ‏ • EA Baltimore ‏ • EA Bright Light ‏ • EA Chicago ‏ • EA Japan ‏ • EA Pacific ‏ • EA Sports Big ‏ • EA Seattle ‏ • EA UK ‏ • Kesmai ‏ • Origin Systems ‏ • Pandemic Studios ‏ • Westwood Studios |  |
| משחקים | משחקים |  |
| משחקים | Battlefield ‏ • Burnout ‏ • Command & Conquer ‏ • Dead Space ‏ • DeathSpank ‏ • Dragon Age ‏ • FIFA ‏ • Mass Effect ‏ • Medal of Honor ‏ • Mirror's Edge ‏ • Need for Speed ‏ • Shank ‏ • SimCity ‏ • Spore ‏ • SSX ‏ • The Lord of the Rings ‏ • The Sims |  |
| אחרים | אחרים |  |
| קישורים | Origin ‏ • Pogo.com |  |
| --- | --- |
בקרת זהויות :  BnF: cb14042393p (data)  LCCN: no96001673  MusicBrainz: 6fe99e74-e00d-4919-a021-b0e2884b0119  SUDOC: 16838700X  VIAF: 138607043   WorldCat (עם VIAF): 138607043
דסטיני

סטיבן קנת' בונל השני (נולד ב-12 בדצמבר 1988), אשר ידוע באינטרנט בעיקר בשם דסטיני (Destiny, "גורל" באנגלית), הוא סטרימר ופרשן פוליטי אמריקאי. בונל היה בין האנשים הראשונים שביצעו סטרימינג באינטרנט למשחקי וידאו במשרה מלאה. משנת 2016 ואילך בונל נודע בעיקר כפרשן פוליטי אשר משתתף בדיונים פוליטיים עם אישים רבים שמשודרים בערוצים שונים באינטרנט. בונל מזדהה כליברל.
חיים מוקדמים

בונל נולד בעיר אומהה שבמדינת נברסקה לאם קובנית-אמריקאית ואב אמריקאי לבן. הוא גדל בבית קתולי שמרני, ולמד בבית ספר תיכון ישועי פרטי לבנים. בצעירותו עסק מעון היום שאימו ניהלה מביתם לא צלח, ובעקבות כך בית המשפחה עוקל. מספר שנים לאחר מכן עבר להתגורר עם סבתו, עימה שהה עד גיל 18.
בשנת 2007, בונל נרשם לאוניברסיטת נברסקה שבאומהה, שם הוא למד מוזיקה תוך כדי שהוא עבד במשמרות לילה כמנהל מסעדה בקזינו. בסופו של דבר, משום שהוא לא הצליח לעבוד במשרה מלאה במקביל ללימודים, ב-2010 נשר מהלימודים. זמן קצר לאחר מכן הוא פוטר מהמסעדה, ובעקבות כך החל לעבוד כמנקה שטיחים.
קריירה כסטרימר

בשנת 2011 בונל הפסיק לעבוד כמנקה שטיחים על מנת לעסוק בסטרימינג של משחקי וידאו במשרה מלאה. בתחילת הדרך ביצע סטרימינג בעיקר של המשחק סטארקראפט ב־livestream.com ו-ustream.tv, ובהמשך בפלטפורמה Justin.tv (שתהפוך לימים ל-Twitch), הוא זכה עוד מההתחלה להצלחה רבה מבחינה כלכלית. האישיות הכריזמטית של בונל תרמה רבות לצמיחה הניכרת בכמות העוקבים שלו.
עם השנים התוכן של בונל החל להתמקד בנושאים נוספים מלבד משחקי וידאו, כולל דיונים פוליטיים, דיונים פילוסופיים ודיונים העוסקים באירועים אקטואליים. משנת 2016 ואילך בונל זכה לתשומת לב ניכרת בעיקר בשל הדיונים הפוליטיים בהם הוא לוקח. נכונותו להשתתף בדיונים עם אנשים מכל הקשת הפוליטית תרמה לעלייה ניכרת בכמות העוקבים שלו וכמו גם לעלייה בכמות המבקרים של התכנים שלו. הדיונים המקוונים בהם הוא לקח חלק לאורך השנים הפכו לעיתים ויראליים ותרמו בין היתר לכך שהוא הפך לדמות שנויה במחלוקת באינטרנט.
לבונל יש קהילת עוקבים פעילה בפלטפורמות כמו יוטיוב, Twitch וטוויטר. והוא מרבה להשתתף בדיונים ובוויכוחים בערוצים שונים.
דעות פוליטיות ואקטיביזם

בבחירות לנשיאות ארצות הברית בשנת 2020 בונל הביע תמיכה בג'ו ביידן. בעקבות ניצחונו של ביידן בונל הוביל קמפיין גיוס קולות לתמיכה במועמדים הדמוקרטיים ג'ון אוסוף ורפאל וורנוק בבחירות לסנאט בשנים 2020 ו-2021. בעזרתם של כ-140 מתנדבים אותם הוא הצליח לגייס מקרב העוקבים שלו בערוצי האינטרנט שלו, הצליח הקמפיין לדפוק על הדלתות של כ-17,500 עד 20,000 בתים ברחבי העיר קולומבוס, שבמדינת ג'ורג'יה.
לאחר טבח שבעה באוקטובר בונל החל להביע עניין רב בסכסוך הישראלי-פלסטיני. הוא גילה אהדה לישראל וקבע ש"הפלסטינים מדוכאים על ידי כל מדינות ערב, ואף אחת מאותן המדינות, שאמורה להיות בצד 'שלהם', לא טרחה להציע להם פתרון אמיתי - ובכל זאת, כעסם מופנה במלואו כלפי ישראל, ובאופן לא מוצדק לדעתי". במרץ 2024 צדד בונל בישראל יחד עם ההיסטוריון הישראלי בני מוריס בדיבייט כנגד האקדמאי האנטי-ציוני נורמן פינקלשטיין והעיתונאי הפלסטיני מואין רבאני.
חיים אישיים

בונל התגורר בנברסקה לפני שעבר לאזור לוס אנג'לס בדצמבר 2018. בסוף 2021 בונל עבר לגור בעיר מיאמי שבמדינת פלורידה.
בונל הוא ביסקסואל מוצהר. בדצמבר 2021 בונל נישא לסטרימרית השוודית מלינה גוראנסון. הזוג הצהיר בראיונות רבים במדיה על כך שיש להם נישואים פתוחים. לבונל יש בן מנישואים קודמים. בני הזוג נפרדו והגישו בקשה לגירושין בדצמבר 2023.
הערות שוליים

1 2 3  Breland, Ali (2020-04-01). "Steve Bonnell Made Big Bucks Following a Simple Plan: Play Video Games. Troll Your Fans. Fight the Online Right". Mother Jones. ארכיון מ-30 ביוני 2020. נבדק ב-2020-06-30. {{cite news}}:  (עזרה)
↑  "Voting For / Against Biden - Debate w/ Kim Iversen". www.youtube.com. ארכיון מ-10 באוגוסט 2020. נבדק ב-18 בינואר 2021. {{cite web}}:  (עזרה)
↑  Gray, Sakura (21 בדצמבר 2020). "MATH MVMT hosts canvassing event ahead of Georgia Senate runoffs". WRBL. ארכיון מ-21 בדצמבר 2020. נבדק ב-10 בפברואר 2021. {{cite web}}:  (עזרה)
↑  Citarella, Joshua (2021-04-24). "Are we ready for social media influencers shaping politics?". The Guardian (באנגלית). ארכיון מ-24 באפריל 2021. נבדק ב-2022-02-20. {{cite web}}:  (עזרה)
↑  Lex Fridman (2024-03-14), Israel-Palestine Debate: Finkelstein, Destiny, M. Rabbani & Benny Morris | Lex Fridman Podcast #418, נבדק ב-2024-09-15
↑  Quirk, Trevor (15 בינואר 2020). "Can This Notorious Troll Turn People Away From Extremism?". Wired (באנגלית). ISSN 1059-1028. ארכיון מ-28 ביוני 2020. נבדק ב-2020-04-16. {{cite news}}:  (עזרה)
↑  "BLM Organizer Confronts Destiny On Jacob Blake And Defund The Police... - YouTube". ארכיון מ-20 בדצמבר 2021. נבדק ב-2022-01-19 – via YouTube. {{cite web}}:  (עזרה)
↑  Peterson, Jesse Lee (4 בפברואר 2020). "DesTiny On His Open Relationship & Being Bi On Kesse Lee Peterson's Show". BitChute. נבדק ב-28 במרץ 2021. {{cite web}}:  (עזרה)
↑  Göransson, Melina. "I am married!". Twitter (באנגלית). ארכיון מ-27 בדצמבר 2021. נבדק ב-2022-01-01. {{cite web}}:  (עזרה)
↑  Destiny and Melina on their open relationship, נבדק ב-2023-12-27
↑  "Open Relationships, Intense Officer Confrontation & Dealing w/ the Police - LNOD". www.youtube.com. ארכיון מ-2 בינואר 2020. נבדק ב-25 בינואר 2021. {{cite web}}:  (עזרה)
↑  "Personal". destiny.gg. ארכיון מ-2 במרץ 2021. נבדק ב-2021-05-31. Melina and I are currently in an open/poly relationship. We treat each other as primary partners, though we may pursue other sexual/romantic relationships as well. {{cite web}}:  (עזרה)
↑  Ian Kochinski; Vigeland, Emma; Bonnell, Steven; Ryan Grim; Ro Khanna (29 בספטמבר 2023). DC INTERVIEW W/ EMMA VIGELAND, RYAN GRIM & DESTINY (Video).  Roughly 55 minutes in. ארכיון מ-29 בספטמבר 2023. נבדק ב-29 בספטמבר 2023. {{cite AV media}}:  (עזרה)
↑  Bonnell, Steven (12 בדצמבר 2023), "Destiny Reveals The Flaws That Ended His Marriage", Last Night On Destiny (באנגלית), נבדק ב-2024-01-04 {{citation}}:  (עזרה)
איזמבארד קינגדום ברונל

| --- | --- |

 לידה:  9 באפריל 1806 פורטסמות', אנגליה
 פטירה:  15 בספטמבר 1859 (בגיל 53) לונדון, אנגליה
 מדינה:  הממלכה המאוחדת של בריטניה הגדולה ואירלנד 
 מקום קבורה:  בית הקברות קנסאל גרין 
 השכלה:  אוניברסיטת קן נורמנדי  תיכון הנרי הרביעי 
 תקופת הפעילות:  1800–1859 (כ־59 שנים) 
 מקצוע:  מהנדס וממציא
 בן או בת זוג:  מרי אליזבת הורסלי 
 פרסים והוקרה:  עמית החברה המלכותית (10 ביוני 1830) 
 חתימה:   
 
איזמבארד קינגדום ברונל (באנגלית: Isambard Kingdom Brunel; ‏9 באפריל 1806 – 15 בספטמבר 1859) היה מהנדס בריטי, חבר החברה המלכותית. מוכר בזכות הקמת מסילת הרכבת גרייט וסטרן בין בריסטול ללונדון, סדרת אוניות קיטור מפורסמות וכן מספר רב של גשרים חשובים.
אף על פי שהפרויקטים של ברונל לא היו תמיד מוצלחים, לעיתים קרובות הם כללו פתרונות חדשניים לבעיות הנדסיות עתיקות. במהלך הקריירה הקצרה שלו הצליח ברונל לרשום לזכותו פריצות דרך הנדסיות רבות, בהן ניתן למנות את עזרתו בבניית המנהרה הראשונה מתחת לנהר, וכן פיתוח האוניה הראשונה המונעת בעזרת מדחף שנועדה לשיט באוקיינוסים, ושבזמן בנייתה הייתה גם האוניה הגדולה בעולם.
ברונל סבל במשך שנים מבעיות בריאות שנבעו ממחלת הכליות שלו, לפני שנכנע לשבץ מוחי בגיל 53. נאמר על ברונל שהוא עישן כמעט 40 סיגרים ביום והסתפק בארבע שעות שינה בלילה.
ביוגרפיה > נעוריו ותחילת דרכו

ברונל נולד בפורטסמות', אנגליה, ב-9 באפריל 1806. אביו היה המהנדס סר מרק איזמבארד ברונל, ואמו סופיה קינגדום. באותה התקופה עבד אביו בפורטסמות' על מכונה לייצור לבנים.
בגיל 14 נשלח לצרפת על מנת ללמוד בבית הספר התיכון "הנרי ה-4" (בצרפתית: "Lycée Henri-IV") שבפריז, ולאחר מכן המשיך בלימודיו באוניברסיטת קן בנורמנדי. לראשונה זכה ברונל לחשיבות מסוימת כשהתמנה, בגיל 20, לעוזר מהנדס ראשי בפרויקט הגדול ביותר של אביו, מנהרת התמזה.
בתור מנהרה גדולה ראשונה מתחת לנהר, מנהרת התמזה הצליחה היכן שחפירות אחרות נכשלו בעיקר בעקבות המצאתו המתוחכמת של מרק ברונל, מגן החפירה. המגן המונע באופן ידני היה אביהם הקדום של מכונות חפירת המנהרות (באנגלית: Tunnel boring machine או TBM) המודרניות. המכונה יצרה עטיפת מגן מסביב לחופרים וכך הגנה עליהם מהתמוטטות. רוב המנהרות המודרניות נחפרות כיום באותה השיטה, ביניהן גם מנהרת התעלה בין אנגליה לצרפת.
ברונל ייסד את משרד התכנון שלו ברחוב דיוק בלונדון, וחי עם משפחתו בחדרים שמעל למשרד.
ביוגרפיה > מנהרת נהר התמזה

ברונל עבד קרוב לשנתיים בתכנון ובניית המנהרה שמתחת לנהר התמזה שבלונדון, ביחד עם חופרי המנהרה שהשתמשו במגן החפירה שהמציא אביו, מרק ברונל.
אביו של ברונל היה המהנדס הראשי של הפרויקט, והמימון הגיע מ"חברת המנהרה של התמזה" (Thames Tunnel Company). הרכב קרקעית הנהר במקום החפירה היה רווי מים, ואף על פי שהתנאים הקיצוניים הוכיחו את הגאוניות שבהמצאתו של מרק ברונל, העבודה הייתה קשה ומסוכנת. פעמים רבות המנהרה עמדה בפני התמוטטות בגלל חוסר היציבות של קרקעית הנהר, ואף על פי כן, ההנהלה הרשתה לצופים לרדת ולראות את מהלך החפירה.
העובדים סבלו רבות בזמן בניית המנהרה מכיוון שבאותה תקופה התנקזו לנהר התמזה כל שפכי העיר לונדון והמנהרה התמלאה לעיתים קרובות בצחנה עזה ובמים מזוהמים.
שני מקרים קשים של הצפה עצרו את העבודות לתקופות ארוכות, גרמו למותם של עובדים אחדים ופצעו באופן קשה את ברונל הצעיר. ההצפה השנייה, שהתרחשה בשנת 1828, גרמה למותם של שני הכורים הבכירים ביותר, וברונל עצמו ניצל ממוות אך בקושי. פריצת מים פתאומית לתוך המנהרה השליכה את ברונל מהמשטח עליו עמד, גרמה לו לאיבוד ההכרה, וסחפה אותו לצדה השני של המנהרה. עם העלייה במפלס המים, ברונל נישא בזרם המים במעלה מדרגות, שם נאסף על ידי עוזרו רגעים מספר לפני שמפלס המים התחיל לרדת. ברונל סבל מפציעות קשות בעקבות התקרית הזו, ועד מותו לא הצליח להחלים באופן מלא מפציעותיו. בעקבות מקרה ההצפה, העבודות לבניית המנהרה הופסקו למשך מספר שנים.
עם זאת, לבסוף הושלמה בניית המנהרה, והיא עדיין נמצאת בשימוש על ידי הרכבת התחתית של לונדון.
הבניין שהכיל את המשאבות ששמרו על המנהרה יבשה ניצל מהרס בשנות ה-70 של המאה ה-20 על ידי מתנדבים והפך ל-"מבנה לשימור". כיום הבניין מאכלס את מוזיאון ברונל.
ביוגרפיה > גשרים

המבצעים ההנדסיים שברונל היה אחראי להם באופן ישיר התחילו בגשרים. גשר "רויאל אלברט" (Royal Albert) שנמתח על פני הנהר תאמאר (Tamar), וגשר עץ יוצא דופן ליד העיירה ברידג'ווטר (Bridgwater).
גשר הרכבת "מיידנהד" (Maidenhead), שנבנה בשנת 1838 מעל נהר התמזה, נשאר עד היום הגשר השטוח והרחב ביותר שנבנה מלבנים, וקווים ראשיים של רכבות ממשיכים לעבור עליו. הגשר בנוי משתי קשתות לבנים, כשמפתח כל קשת ברוחב של 39 מטר, וגובהה של כל קשת לא יותר מ-7 מטר. רוחבו של הגשר מספיק לארבע מסילות רכבות.
גשר "רויאל אלברט" תוכנן בשנת 1855 ל"חברת הרכבות קורנוול" אחרי שהתכנון המקורי של ברונל, שכלל מעבורת על פני שפך נהר התאמאר, נדחה על ידי הפרלמנט הבריטי. הגשר מורכב משני מקטעים ראשיים באורך של 139 מטר כל אחד, 30 מטר מעל פני הנהר בעת גאות אביב ממוצעת, וכן מ-17 מקטעי גישה קצרים הרבה יותר.
הגשר נפתח על ידי הנסיך אלברט סאקסה-קובורג-גותה, בעלה של ויקטוריה, ב-2 במאי 1859, שנת מותו של ברונל.
ייתכן שהעבודה המזוהה ביותר עם ברונל היא הגשר התלוי "קליפטון" (Clifton) בבריסטול. הגשר נמתח על פני 214 מטר, ונמצא באופן נומינלי 61 מטר מעל פני הנהר אייבון. בזמן בנייתו של הגשר המקטע הראשי שלו היה הארוך ביותר בעולם. ברונל הגיש ארבע תוכניות שונות לוועדה שבראשה עמד תומאס טלפורד (Thomas Telford), ולבסוף קיבל אישור להתחיל בעבודה על הגשר.
לאחר שאושרה הבנייה, שלח ברונל מכתב לגיסו, הפולטיקאי בנג'מין הייוס (Benjamin Hawes), ובו כתב:
"מכל המעללים המופלאים שביצעתי מאז בואי למקום זה, נראה לי, שהדבר שחוללתי אתמול היה המופלא בכולם. השגתי תמימות דעים בין 15 אנשים, שהיו שרויים בריב על הנושא הרגיש ביותר שבנמצא - טעם."
ברונל לא זכה לראות את הגשר בנוי. לאחר מותו בשנת 1859 עמיתיו מהמכון להנדסה אזרחית הרגישו שהגשר הוא מפעל הנצחה ראוי לעבודותיו, ולכן התחילו בגיוס כספים להשלמתו של הגשר. בשנת 1862 התחילה העבודה שוב, ובשנת 1864 נפתח הגשר לתנועה, חמש שנים לאחר מותו של ברונל.
ביוגרפיה > הרכבת המערבית הגדולה

בשנת 1833, עוד לפני שהושלמה מנהרת התמזה, ברונל מונה למהנדס הראשי של מסילת הרכבת המערבית הגדולה (Great Western Railway), מסילה שהייתה אחת מפלאיה של בריטניה הוויקטוריאנית, ונסללה בין לונדון לבריסטול.
חברת הרכבת המערבית הגדולה נוסדה בפגישה בבריסטול בשנת 1833, וההחלטה על יסודה נתקבלה כחוק בפרלמנט הבריטי בשנת 1835. לאחר שברונל מונה למהנדס הראשי של החברה, הוא החליט שתי החלטות שנויות במחלוקת. ההחלטה הראשונה הייתה להשתמש במסילה ברוחב של 2,140 מילימטר, מכיוון שברונל האמין שמסילה רחבה יותר תאפשר נסיעה טובה יותר במהירויות גבוהות. ההחלטה השנייה הייתה לסלול את המסילה צפונית למרלבורו דאונס (Marlborough Downs), אזור ללא ערים משמעותיות, שהיה באזור חיבור פוטנציאלי אל אוקספורד וגלוסטר.
החלטתו של ברונל להשתמש במסילת רכבת בעלת רוחב גדול בין הפסים הייתה שנויה במחלוקת מכיוון שכמעט כל מסילות הרכבת האחרות בבריטניה עד אז השתמש ברוחב הסטנדרטי של 1,435 מילימטר. ברונל קבע שהרוחב הסטנדרטי הוא לא יותר מאשר העברה של רוחב שהיה בשימוש במסילות ברזל שנמצאו במכרות, ושעליהן עבד ג'ורג' סטיבנסון לפני שבנה את מסילת הרכבת הציבורית הראשונה.
ברונל ביצע חישובים מתמטיים וכן סדרת מבדקים, ומצא שהרוחב הרחב של 2140 מילימטר הוא הרוחב האופטימלי כדי להעניק לנוסעים נסיעה יציבה ונוחה, וזאת בנוסף לאפשרות לבנות קרונות וקטרים רחבים יותר שיאפשרו העלאה של מטען רב יותר לכל רכבת. ברונל ערך סקר קרקע לכל המסלול שבין לונדון לבריסטול בעצמו.
הקבוצה הראשונה של הקטרים שאותם הזמין ברונל בשביל מסילת הרכבת ועל פי המפרט המיוחד שלו, לא הייתה משביעת רצון, פרט לסדרה בודדת של קטרים שנועדו להסעת נוסעים. בעקבות זאת מונה דניאל גוץ' (Daniel Gooch) בן ה-20 בתור המפקח על הקטרים. ברונל וגוץ' החליטו לבנות את הקטרים בעצמם ומיקמו את מפעל הקטרים שלהם בסוינדון (Swindon), מקום בו העלייה ההדרגתית מלונדון הופכת לירידה די תלולה לכיוון עמק האייבון.
ברונל השתמש בניסיון שאותו צבר במהלך בנייתה של תעלת התמזה. הרכבת המערבית הגדולה כללה שורה של הישגים מרשימים: גשרי-דרכים רמים, תחנות רכבת מעוצבות וכן מנהרות רבות שביניהן ניתן למנות את "מנהרת הקופסה" (Box Tunnel), שבאותו הזמן הייתה מנהרת הרכבת הארוכה ביותר בעולם. בנוסף, מנהרת הקופסה מפורסמת בכך שב-9 באפריל בכל שנה, במהלך זריחת השמש המנהרה מוארת באופן מלא. ה-9 באפריל הוא גם יום הולדתו של ברונל, ויש הטוענים[דרוש מקור] שברונל חישב את התאריך במתכוון.
הישגיו של ברונל הציתו את דמיונם של הבריטים שבאותה תקופה נטו מאוד כלפי טכניקה וטכנולוגיה, והוא הפך במהרה לאחד האנשים המפורסמים ביותר בבריטניה.
לאחר מותו של ברונל, התקבלה ההחלטה על כך שכל מסילות הרכבת בבריטניה יעברו לרוחב סטנדרטי. ולכן למרות הטענות שהועלו על ידי חברת הרכבת המערבית הגדולה שהרוחב שלהם טוב יותר, הוחלט לבסוף להמשיך ולהשתמש ברוחב של סטיבנסון, בעיקר מכיוון שהיו מסילות רבות יותר בבריטניה ברוחב זה. עד מאי 1892, המועד שבו בוטל הרוחב הרחב של המסילות, מסילת גרייט וסטרן כבר נסללה מחדש ברוחב דואלי (על אותם האדנים היו גם מסילות ברוחב סטנדרטי וגם מסילות ברוחב רחב), ולכן המעבר היה פשוט יחסית וללא בעיות מיוחדות.